ఏటూరునాగారం మండలం

ఏటూరునాగారం మండలం, తెలంగాణ రాష్ట్రం, ములుగు జిల్లాకు చెందిన మండలం. ఇది సమీప పట్టణమైన వరంగల్ నుండి 107 కి. మీ. దూరంలో ఉంది. 2016  పునర్వ్యవస్థీకరణలో జయశంకర్ భూపాలపల్లి జిల్లాలో చేరిన ఈ మండలం, 2019 లో  చేసిన మరో పునర్వ్యవస్థీకరణలో ములుగు జిల్లాలో భాగమైంది.   ప్రస్తుతం ఈ మండలం ములుగు రెవెన్యూ డివిజనులో భాగం. పునర్వ్యవస్థీకరణకు ముందు  కూడా ఇదే డివిజనులో ఉండేది.ఈ మండలంలో 38  రెవెన్యూ గ్రామాలు ఉన్నాయి. అందులో 15 నిర్జన గ్రామాలు. ఈ మండల ప్రధాన పరిపాలనా కేంద్రం, ఏటూరునాగారం

గణాంకాలు 

2011 భారత జనగణన గణాంకాల ప్రకారం - మొత్తం	41,153 - పురుషులు	20,312- స్త్రీలు	20,841.

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 341 చ.కి.మీ. కాగా, జనాభా 29,937. జనాభాలో పురుషులు 14,829 కాగా, స్త్రీల సంఖ్య 15,108. మండలంలో 7,494 గృహాలున్నాయి.

జిల్లా మార్పులు

వరంగల్ జిల్లా నుండి జయశంకర్ జిల్లాకు 
లోగడ ఏటూరునాగారం గ్రామం/ మండలం వరంగల్ జిల్లాలో,ములుగు రెవిన్యూ డివిజను  పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా ఏటూరునాగారం మండలాన్ని (1+38) ముప్పైతొమ్మది  గ్రామాలుతో కొత్తగా ఏర్పడిన జయశంకర్ (భూపాలపల్లి) జిల్లా పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.

జయశంకర్ జిల్లా నుండి ములుగు జిల్లాకు 
2018 ఫిబ్రవరి 17 న ప్రభుత్వం ములుగు జిల్లాను ఏర్పాటు చేసింది. మరో 8 మండలాలతో పాటు ఏటూరు నాగారం మండలాన్ని కూడా కొత్త జిల్లాలోకి చేర్చారు.

పర్యాటక ప్రదేశాలు 

 ఏటూరునాగారం వన్యప్రాణుల అభయారణ్యం

గ్రామ విశేషాలు 
ఏటారునాగారం ఓ చిన్న పట్టణంగా పేర్కొనవచ్చు. లక్నవరం (జంపన్న) ఉపనది గోదావరిలో కలిసే ప్రదేశంలో ఉన్న ఈ ఊరు ప్రకృతి సోయగాల మధ్య అలరారుతూ ఉంటుంది. ఇక్కడ ఐటీడీఏ ఉంది. గిరిజన జనాభా ఎక్కువగా కలిగిన ఈ ప్రాంతానికి ఏటూరునాగారం ఓ ముఖ్య కేంద్రం. అనేక ప్రభుత్వ కార్యాలయాలున్నాయి. మావోయిస్టులకు ఒకప్పుడు పెట్టని కోటగా ఉన్న ఈ ప్రాంతంలో అనేక విధ్వంసాలు కూడా జరిగాయి. ఏటూరునాగారం పోలీసుస్టేషన్ పేల్చివేత, తుపాకులగూడెం బస్సు పేల్చివేత వంటి దారుణ మారణహోమాలు కూడా ఉన్నాయి.

మండలంలోని రెవెన్యూ గ్రామాలు
   
 ముళ్ళకట్ట
 రాంపూర్ అగ్రహార్
 శంకరాజ్‌పల్లి
 రొహీర్
 చాల్పాక
 బానాజీబందం
 ఎలిశెట్టిపల్లి
 అల్లంవారిఘనపురం
 కొండాయి
 మల్యాల
 దొడ్ల
 ఏటూరునాగారం
 బుట్టారం
 ఎక్కెల
 ఆకులవారిఘన్‌పూర్
 రామన్నగూడెం
 రాంనగర్
 పాపకపురం
 షాపల్లి
 చినబోయినపల్లి
 పెద్ద వెంకటాపూర్
 శివపురం
 గోగుబెల్లి
 
గమనిక:నిర్జన గ్రామాలు 15 (పదిహేను) పరిగణనలోకి తీసుకోలేదు.

మూలాలు

వెలుపలి లంకెలు